(הופנה מהדף על-מערכה (טקסונומיה))
מַעֲרָכָה (בלטינית: Phylum; ביוונית: Φῦλον) היא טקסון המשמש במיון מדעי של צורות החיים. לפי המיון המדעי של עולם הטבע, רמות הדירוג (טקסונים) העיקריות של עולם הטבע הן: על ממלכה, ממלכה, מערכה, מחלקה, סדרה, משפחה, סוג ומין. מכאן ניתן לראות ש"מערכה" הוא טקסון גבוה ורחב למדי: מערכה מייצגת את ההקבצה המוסכמת הגדולה ביותר של יצורים חיים בעלי מאפיינים אבולוציונים מסוימים. עם זאת, גם המערכות מקובצות לעיתים לקבוצות, המכונות "על-מערכות" (Superphyla). באופן בלתי רשמי, ניתן להסתכל על מערכה כקבוצה שלחבריה יש מתווה גוף כללי דומה, למשל קיומן של עצמות. מיון זה מתבסס על הבדלים מורפולוגיים (צורניים), אולם מערכות נבדלות זו מזו לעיתים על סמך המבנה הפנימי שלהן. כך לדוגמה, העכבישים והסרטנים נראים אחרת, אולם שניהם משתייכים למערכת פרוקי הרגליים. לעומתם, תולעי האדמה והשרשורים, שדומים בצורתם, נמצאים במערכות שונות (תולעים טבעתיות ותולעים שטוחות בהתאמה). באנגלית קיים הבדל בין מינוח המערכות בעולם החי לבין מינוחן בעולם הצומח; בזה האחרון מקובל להשתמש במושג Divison במקום המילה Phylum, אף על פי שגם המונח האחרון נחשב לתקין לפי הנומנקלטורה הבוטנית.
מערכות בעלי החיים המוכרות ביותר הן רכיכות (Mollusca), ספוגיים (Porifera), צורבים (Cnidaria), תולעים שטוחות (Platyhelminthes), תולעים נימיות (Nematoda), תולעים טבעתיות (Annelida), פרוקי-רגליים (Arthropoda), קווצי עור (Echinodermata) ומיתרניים (Chordata), שהיא המערכה שבה נמצא האדם. בממלכת החי קיימות 35 מערכות לערך, ולמרות זאת מרבית המינים נמצאים בתשע המערכות שהוזכרו. מערכות רבות כוללות רק מינים שחיים באופן בלעדי במים; מערכות אחרות מכילות הן מינים שחיים במים והן מינים שחיים ביבשה; רק מערכה אחת מכילה רק מינים שנעדרים מהמים באופן מוחלט – מערכת נושאי ציפורניים (Onychophora). המערכה האחרונה שהתגלתה היא מערכת ה-Cycliophora, שנצפתה לראשונה ב-1993; רק שלוש מערכות נתגלו במאה ה-20.
Acanthocephala אקנתוספלה ראש קוצני חדק קוצני והפיך בערך 1,150
Acoelomorpha אקואלומורפה חסר מעיים חסרי פה או צינור עיכול בערך 400
Arthropoda פרוקי-רגליים כמו בעברית שלד חיצוני עשוי כיטין מעל 1,134,000
Cycliophora ציקוליופורה נושאת גלגל פה מעגלי המוקף בריסונים קטנים לפחות שלושה
Entoprocta אנטופרוקטה בתוך פי הטבעת פי הטבעת נמצא בתוך טבעת של ריסונים בערך 150
Mollusca רכיכות כמו בעברית רגליים שריריות ומעטה גוף עגול בשם גלימה בערך 70,000[1]
Nematomorpha תולעי שיער-סוס בצורת נים - מעל ל-350
Phoronida פורונידה האלה איזיס מעיים בצורת U 20
Priapulida פריאפולידה פריאפוס קטן - 17
Rhombozoa - חית מעוין תא אחד (תא הציר) המוקף בתאים ריסוניים, מספר קבוע של תאים אצל פרט בוגר 75
Sipuncula תולעים סיפוניות צינורית פה המוקף במשושים הפיכים 144-320
Xenoturbellida - תולעת מוזרה דאוטרוסטום ריסוני 2
Pentastomida תת-מחלקה במחלקת רגלסתיים שבמערכת פרוקי-רגליים
אוחזר מתוך "https://he.wikipedia.org/w/index.php?title=מערכה_(טקסונומיה)&oldid=28693956"
נערך לאחרונה ב־15 ביולי 2020, בשעה 14:49
דף זה נערך לאחרונה ב־14:49, 15 ביולי 2020.